Hvilke sutter er bedst for tænderne?
Tidligere var de runde sutter mest udbredt, men de var udskældt, fordi de i høj grad kunne give ’suttetænder’, hvor børnene havde et hul mellem fortænderne. I dag findes der runde, flade og anatomiske sutter, der alle er godkendt. Der er ikke videnskabeligt belæg for, at nogle sutter skulle være bedre for tandstillingen end andre. Men en huskeregel er, at jo mindre sut, desto mindre risiko for suttebid.